Diari Oficial de la Generalitat Valenciana


Sumari del DOGV 9040, del 12-03-2021 (2021/2601)

RESOLUCIÓ de 8 de març de 2021, de la Direcció General de Ports, Aeroports i Costes, per la qual es modifica la Resolució d'11 de gener de 2021, per la qual s'aprova la convocatòria ordinària d'exàmens teòrics per a l'obtenció de títols nàutics per al govern d'embarcacions d'esbarjo per a l'any 2021.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9040

Data del DOGV
:   12-03-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/2601


Data del document
:   08-03-2021

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * examen

RESOLUCIÓ de 8 de març de 2021, de la Direcció General de Ports, Aeroports i Costes, per la qual es modifica la Resolució d'11 de gener de 2021, per la qual s'aprova la convocatòria ordinària d'exàmens teòrics per a l'obtenció de títols nàutics per al govern d'embarcacions d'esbarjo per a l'any 2021. [2021/2601]  
Mitjançant la Resolució d'11 de gener de 2021, de la Direcció General de Ports, Aeroports i Costes es va aprovar la convocatòria ordinària d'exàmens teòrics per a l'obtenció de títols nàutics per al govern d'embarcacions d'esbarjo per a l'any 2021, entre aquestes, les convocatòries que s'havia previst efectuar a la província d'Alacant els dies 27 i 28 de març de 2021 i el dia 8 d'octubre de 2021, com també la convocatòria que s'havia previst efectuar a la província de València els dies 22 i 23 de maig de 2021.  
Malgrat que la situació epidemiològica actual ha experimentat una millora, no hem d'obviar que la situació de tot el país es troba condicionada sota la declaració de l'estat d'alarma, declarat mitjançant el Reial decret 926/2020, de 25 d'octubre, pel qual es declara l'estat d'alarma per a contindre la propagació d'infeccions causades pel SARS-CoV-2 (BOE 282, 25.10.2020). Aquest estat d'alarma es troba prorrogat per mitjà del Reial decret 956/2020, de 3 de novembre, des de les 00.00 hores del dia 9 de novembre de 2020 fins a les 00.00 hores del dia 09.05.2021) i en particular, en el cas de la Comunitat Valenciana la situació és encara greu, i així ho recull el Decret 7/2021, de 25 de febrer, del president de la Generalitat, pel qual s'actualitzen les mesures de limitació de la permanència de grups de persones en espais públics i privats i de limitació de la mobilitat fins al 14 de març de 2021, inclòs.  
  
Per això és imprescindible adoptar totes les mesures necessàries per a garantir el normal desenvolupament de la prova i que aquesta siga segura. No obstant això, com ja es recollia en el preàmbul de la Resolució d'11 de gener de 2021, de la Direcció General de Ports, Aeroports i Costes, per la qual es va aprovar la convocatòria ordinària d'exàmens teòrics per a l'obtenció de títols nàutics per al govern d'embarcacions d'esbarjo per a l'any 2021, persistint aquesta situació de crisi sanitària, l'evolució d'aquesta caldria condicionar el normal desenvolupament del calendari previst, com així ha succeït. Així, en aquesta convocatòria ordinària d'exàmens teòrics, per circumstàncies sobrevingudes alienes a la voluntat d'aquesta direcció general i que afecten el desenvolupament de les proves, no poden realitzar-se els exàmens teòrics per a l'obtenció dels títols nàutics per al govern d'embarcacions d'esbarjo previstos per als dies 27 i 28 de març de 2021 i per al dia 8 d'octubre de 2021, a Alacant, com tampoc els previstos per als dies 22 i 23 de maig, a València, per la qual cosa resulta necessari determinar una nova data per a la realització d'aquests exàmens.  
Per tot l'anterior, i fent ús de les facultats conferides per raó del que disposa l'article 13 del Decret 177/2020, de 30 d'octubre, del Consell, d'aprovació del Reglament orgànic i funcional de la Conselleria de Política Territorial, Obres Públiques i Mobilitat, pel qual s'atribueix a la Direcció General de Ports, Aeroports i Costes la gestió de competències de la Generalitat en matèria de titulacions nauticoesportives, i d'acord també amb el Reial decret 1952/1996, de 23 d'agost, sobre traspàs de funcions i serveis de l'Administració de l'Estat a la Comunitat Valenciana, resolc:  
  
Primer  
Modificar el punt 1, de l'apartat primer de la Resolució de la Direcció General de Ports, Aeroports i Costes, de data 11 de gener de 2021, per la qual es va aprovar la convocatòria ordinària per a l'any 2021 d'exàmens teòrics per a l'obtenció dels diferents títols nàutics per al govern d'embarcacions d'esbarjo, que queda redactat com segueix:  
  
«Primer. Calendari d'exàmens  
Aprovar la convocatòria ordinària per a l'any 2021 d'exàmens teòrics per a l'obtenció dels diferents títols nàutics per al govern d'embarcacions d'esbarjo, amb subjecció a les bases següents:  
  
1. Es convoquen els següents exàmens teòrics per províncies:  
Alacant  
Convocar la celebració de les proves previstes inicialment per als dies 27 i 28 de març de 2021, per al pròxim 23 i 24 d'abril 2021 (divendres i dissabte, respectivament), en els termes següents:  
- Divendres, 23 d'abril de 2021: - capità de iot - patró de iot - patró d'embarcacions d'esbarjo complementari (només per a titulats en patró navegació bàsica o qualificats aptes en patró de navegació bàsica per la Generalitat Valenciana) - patró per a navegació bàsica.  
- Dissabte, 24 d'abril de 2021: - patró d'embarcacions d'esbarjo.  
A aquestes proves únicament poden presentar-se aquelles persones que es van inscriure inicialment per a les proves previstes inicialment per als dies 27 i 28 de març de 2021 i que figuren en la llista d'admesos, sense necessitat d'emplenar cap tràmit addicional als ja realitzats, excepte aquells que desitgen sol·licitar l'anul·lació de la matrícula i la devolució de l'import de la taxa pagat; en aquest cas han de remetre un correu electrònic a la bústia zftstpbtujwrhymalhhblof@rsa.ye, en el termini dels 10 dies hàbils següents a la publicació d'aquesta resolució en el DOGV.  
  
Alacant  
Convocar la celebració de les proves previstes inicialment per al dia 8 d'octubre de 2021 per al 16 d'octubre 2021.  
- Patró d'embarcacions d'esbarjo.  
- Patró d'embarcacions d'esbarjo complementari (només per a titulats en patró navegació bàsica o qualificats aptes en patró de navegació bàsica per la Generalitat Valenciana).  
- Patró per a navegació bàsica.  
Matrícula: des del 3 de setembre fins al 17 de setembre de 2021 (tots dos inclusivament).  
  
València  
Convocar la celebració de les proves inicialment previstes per als dies 22 i 23 de maig de 2021, per als pròxims 5 i 6 de juny de 2021 (dissabte i diumenge, respectivament), en els termes següents:  
- Dissabte, 5 de juny de 2021: - patró d'embarcacions d'esbarjo.  
- Diumenge, 6 de juny de 2021: - capità de iot - patró de iot - patró d'embarcacions d'esbarjo complementari (només per a titulats en patró navegació bàsica o qualificats aptes en patró de navegació bàsica per la Generalitat Valenciana) - patró per a navegació bàsica.  
Matrícula: des del 28 d'abril fins al 12 de maig de 2021 (tots dos inclusivament).  
La resta de les convocatòries i dates d'exàmens teòrics per províncies no es modifiquen i es mantenen en els termes expressats en la Resolució d'11 de gener de 2021.»  
  
Segon  
La resta dels apartats de la resolució que es modifica (Resolució d'11.01.2021) mantenen els seus efectes en els termes expressats en aquesta.  
  
Tercer  
Aquesta resolució vigirà des de la publicació en el Diari Oficial de la Generalitat Valenciana.  
  
Contra aquesta resolució, que no posa fi a la via administrativa, es pot interposar un recurs d'alçada davant la Secretaria Autonòmica d'Obres Públiques, Transports i Mobilitat Sostenible en el termini d'un mes comptador des de l'endemà de la publicació en el Diari Oficial de la Generalitat Valenciana, d'acord amb el que estableixen els articles 121 i 122 de la Llei 39/2015, d'1 d'octubre, del procediment administratiu comú, sense perjudici que s'utilitze qualsevol altra via que es considere oportuna.  
  
València, 8 de març de 2021.- La directora general de Ports, Aeroports i Costes: M. Luisa Martínez Mora.